Setja þarf ruslafötur við hvert einasta strætóskýli í borginni . Þær vantar við mörg skýli . Gríðarlegur skortur er á ruslafötum við strætóskýli í borginni . Farþegar vagnanna safnast saman við skýlin og því fylgir að fólk þarf að losa sig við rusl . Við mörg skýli er mikill sóðaskapur og kostar áreiðanlega skildinginn að þrífa þau reglulega . Reglur Strætó bs. eru á þá leið að bannað er að koma með opin matar og drykkjarílát inn í vagnana sem veldur því að farþegar verða að losa sig við ílátin þegar vagninn nálgast . Þegar engar ruslafötur eru nálægar er ruslið skilið eftir við skýlið .